Isiaka Oladayo Amao (an haife shi ne a 14 ga watan Satumban shekarar 1965) shi ne Shugaban hafsan Sojan Sama na Najeriya (NAF) wanda Shugaba ƙasan Najeriya mai suna Muhammadu Buhari ya naɗa a ranar 26 ga watan Janairun shekarar 2021, bayan an sauke Air Marshal Sadique Abubakar . An haifi Isiaka Oladayo Amao a cikin jihar Jihar Enugu dake kudu maso gabashin Najeriya. Daga baya ya koma jihar Osun tare da iyayensa sannan ya koma jihar Kaduna inda ya halarci karatun yara na farko a makarantar firamare ta Nuhu Bamalli da ke Zariya a Kaduna daga shekarar 1971 zuwa 1977, sannan ya koma makarantar sakandaren Command Day ta Kakuri daga shekarar 1977 zuwa 1982, bayan ya gama makarantar sakandaren sa aka sa shi a makarantar horar da sojoji ta Najeriya (NDA) a matsayin memba na 35 NDA Regular Course a Nigerian Air Force cadet a ranar 19 ga Janairun 1984 kuma an ba shi izini a matsayin Pilot Officer a ranar 20 ga Disamba 1986. Amao ya kuma halarci kwalejin tarayya ta Freshwater da Fisheries Technology (FCFFT) New Bussa daga 1994 - 1996.